# Pressemelding

 Årnes, 29.02.2016

# Alma Norge AS overtar nytt, spennende agentur

Vegetarisk og vegansk mat er i vinden som aldri før og stadig flere velger å spise mindre kjøtt. For å møte denne økte etterspørselen har Alma Norge AS valgt å utvide porteføljen og er nå norsk importør av den danske merkevaren Soy4you.

Soy4you har tre ulike produkter på markedet:

**Granulert soya lys**

Inneholder 100 % soyabønner. Brukes som alternativ til lyst kjøtt, for eksempel i kjøttboller og kjøttkaker.

**Granulert soya mørk**

Samme som soya lys, men er tilsatt karamell for å få den brune fargen. Brukes som alternativ til kjøttdeig, for eksempel i pastasaus, lasagne og taco.

**Soya biter**

Inneholder 100 % soyabønner. Er formet til små biter og brukes som alternativ til lyst kjøtt og kylling, for eksempel i wokretter og salater.

Soy4you er både sunne og bærekraftige produkter. De er 100 % naturlige og inneholder 65 % protein, 20 % kostfiber og maksimalt 1 % fett. Sammenlignet med kjøtt har soyaen en rekke fordeler, for eksempel kan det produseres 30-50 ganger mer protein på samme dyrkingsareal, det benyttes 20 ganger mindre vann og det gir 10 ganger mindre CO2-utslipp.

- Soy4you er virkelig produkter for fremtiden, sier Brand Manager Stine Alstad Quille. Produktene er rene, miljøvennlige, nøkkelhullsmerkede, veganske og enkle å bruke. Og i tillegg smaker de selvsagt godt! Vi vet godt at forbrukerne i dag ikke er villige til å ofre den gode smaken, så det er viktig for oss å komme med produkter som også tilfredsstiller ganen. Soy4you er enkelt, sunt og godt – og gir god samvittighet, sier Alstad Quille.

Soy4you selges per i dag i helsekost med en veiledende pris på kr. 41,-.

For mer informasjon – ta kontakt med Stine Alstad Quille i Alma Norge AS:

Tlf: +47 67 21 05 00, e-post: stine.alstad.quille@alma.no

**Om Soy4you**

*Soy4you er et 100 % naturlig alternativ til kjøtt, og er utelukkende basert på soyabønner.*

*Siden oppstarten i 2011 har målet vært å tilby soyaprodukter som kan erstatte kjøtt ut at det går ut over smaken eller konsistensen. Under fremstillingen sikrer man omtrent 100 % opptak av de viktige proteinene, og derfor er Soy4you et fullverdig alternativ til animalske produkter.*

*Med Soy4you kan du lage sunn hverdagsmat med mer proteiner og fiber og mindre fett.*